A Bonaparte tábornok elleni hadjárat azonban vereségek sorát hozta. Április 11–12-én, a montenottei csatákban Beaulieu saját arcvonalát túlságosan kiszélesítette, hogy Genovát fedezni tudja, Napoléon Bonaparte ezt kihasználva vereséget mért erőire. A vereségek egymást érték, április 13–14-én Millesimónál, április 14–15-én Degónál és április 22-én Mondovì-nál a császáriaknak súlyos veszteségek mellett vissza kellett vonulniuk. 1796. május 10-én Lodinál Beaulieu tábornok magával Bonaparte tábornokkal került szembe, és újabb vereséget szenvedett, ennek nyomán Milánót és egész Lombardia francia kézre került.